འདྲ་
བས། དང་པོའི་སྦིར་ལ་ཡངས་པད་ལེན་སྐྱུར་བྱ་སྟེ། རྐང་གཡོན་བཏེག་གཡས་སུ་
བསྐོར་ཡོང་ཕྱོགས་གཡས་འཕར་བའི་སྦྲམ་ཞེས་ཕབ། གཡས་བཏེག་གཡོན་འཕར་
656

དཔལ་ཀུན་ཏུ་བཟང་པོའི་འཆམས་ཀྱི་བརྗེད་བྱང་ལྷའི་རོལ་གར། ༼༢༤༽
བས་ཡངས་པད་ལེན་སྐྱུར་བྱས་ཏེ་༢པའི་སྦིར་ལ་ཕབ་རྗེས་རྐང་གཡོན་གཡས་སུ་དྲུད་
དེ། གཡས་བཏེག་གཡོན་དུ་ཅུང་ཟད་བསྐོར་སྦྲམ་ལ་ཕབ། གཡོན་བཏེག་གཡོན་
འཕར་བའི་ཡངས་པད་ལེན་སྐྱུར་བྱས་ནས་༣པའི་སྦིར་ལ་ཕབ་རྗེས། གཡས་གཡོན་
ཕྱོགས་དྲུད་དེ།
གཡོན་བཏེག་གཡས་སུ་ཅུང་ཟད་བསྐོར་ཡོང་ཕྱོགས་ལ་སྦྲམ་ལ་ཕབ་
རྗེས། · གཡས་བཏེག་གཡོན་འཕར་བས་ཡངས་པད་ལེན་སྐྱུར་བྱས་ཏེ་༤པའི་སྦིར་ལ་
ཕབ་རྗེས། གཡས་འདེགས་འཇོག་ལ་སྦྲམ་སྦྲམ་ཞེས་རྗེས་མ་ཆུང་བར་གཡོན་བཏེག་
ཙམ་ནས་འབྲུབ་ཁུང་ལ་གཡོན་ཟུར་བསྟན་ཏེ། ༡༡ ༢༢ཞེས་པའི་ལེ་ཚན་དྲུག་དང༌།
རོལ་པ། དགུ་བརྡུང་། ༤ཚན་༢ཀྱི། ༢པའི་༢པ་ཡན་བྲུབ་འཆམས་དང་མཚུངས།
ལྷག་མའི་༣༤ལ་རྐང་གཡས་བཏེག་འབེབས་བྱ། དེ་ནས་སྦིར་སྦྲམ་༣ལ་དང་པོ་ལ་
གཡོན། ༢པ་བདུན། ༣པ་གཡོན་འགྲོ་ཕྱོགས་རྣམས་ལ་སྔ་མ་གོ་ལྡོག །དེ་བཞིན་དུ་
༡༡ ༢༢ཞེས་པ་དྲུག་དང༌། རོལ་བ། དགུ་བརྡུང་། ༤ཚན་༢ཀྱི་དང་པོ་ཡན་ཀྱང་
སྔ་མ་གོ་ལྡོག་བྱས་ཏེ། ༤ཚན་༢པ་རང་སར་བསྡད་དེ་གཡོན་(༣༧བ)གཡས་སུ་ཛཾ་ནས།
༈ གཉིས་པ་གདབ་ཁ་དངོས་གཞི་ལ་གསུམ་ལས། དང་པོའི་བསྐུལ་ཚིག་ལ་འཆམས་
དང་དབྱངས་གཉིས་ཀ །བྲུབ་འཆམས་ཀྱི་དམ་ཚིག་ཆེན་པོ་བཞིན་དང་། གཡས་
གཡབ་ཀྱང་བྱ། གཉིས་པའི་ཚེ། ཆོས་རྒྱལ་གྱི་ཞལ་བརྙན་དུས། དབྱངས་གོང་བཞིན་
དང་འཆམས་གྲོས་གསར་བྱ་སྟེ་ཚིག་རྐང་རེར་གཡས་གཡོན་གྱི་འགྲོས་རེ་འགྲོ་བའི་
རྫོགས་མཚམས་ཀྱི་ཚིག་ལྷད་གཉིས་ལ་རྐང་གཡོན་འདེགས་འཇོག་བྱས། དེ་ནས་
༤བརྡུང་༢ཀྱི་དང་པོའི་༡ལ། རྐང་གཡས་བཏེག་ལག་གཡས་མདུན་བརྐྱང་བྱས་རྐང་
གཡོན་འཕར་ཏེ་མདུན་འབྲུབ་ཁུང་ཕྱོགས་སུ་ཕབ་རྗེས། གཡོན་བཏེག་གཉིས་ལ་
རྐང་གཡས་འཕར་ལག་གཡོན་མདུན་བརྐྱང་ནས་༣ལ་འབྲུབ་ཁུང་མདུན་དུ་ཕབ་
རྗེས། གཡས་བཏེག་༤ལ་གཡོན་འཕར། ༢པའི་༡ལ་རྐང་གཡས་མི་འབེབས་པར་
ལག་མདུན་མཉམ་བྱ་ཞིང་འགྱིང༌། ༢ལ་རྐང་གཡས་ཀྱི་རྩེ་འབེབས་པ་དང་ལུས་ཅུང་
གུག་ཙམ་ནས། ༣ལ་རྐང་རྟིང་གསིག་དང་བཅས་ལག་གཉིས་སྟེང་དུ་འཕྱར། ༤ལ་
657

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
རྐང་གཡོན་མདུན་དུ་དྲུད་དེ། སྦིར་སྦྲམ་གྱི་གཡོན་གཡས་སུ་ཛ་ཞིང་བསྡད་ནས་
རོལ་མོ་འབེབས་བྱས་བསྒྲལ་བའོ། ། ༈ ལྷ་མོའི་ཞལ་བརྙན་འཆམ་དུས། གཉིས་
པའི་ཚེ་དྲུག་བརྡུང་གི་འགྲོས་ནི། འཆམས་དབྱངས་གོང་ལྟར་གྱི་ཚིག་རྐང་རེར།
༡༢༣༤༥༦ཅེས་པ་༢ཀྱི་དང་པོའི་༡༢༣རེ་རེར་འགྲོ་ཕྱོགས་སུ་རྐང་གཡས་བཏེག་འབེབས་
རེ་རེར་གཡོན་འཕར་ཆུང་རེ་བྱས་ཏེ་འགྲོ། ༤ལ་རང་གཡོན་ཡོང་ཕྱོགས་སུ་འཐེན་
23
ནས། ༥༦ལ་ལག་གཉིས་གཡོན་འཕྱར་གདོང་ཡོང་ཕྱོགས་ལ་བལྟས་ཏེ་འགྱིང་། ༢པ་
ལ་རྐང་གཡོན་བཏེག་ནས་འགྲོ་ཕྱོགས་ལ་རྐང་གཡས་གཡོན་དང་ལག་གོ་ལྡོག་བྱ།
ཕྱག་མཚན་སོ་སོ་བརྡེག་དུས། གཡོན་པའི་དྲུག་ཚན་གྱི། ༡ལ་(༣༨ན)རྐང་གཡོན་མདུན་
བསྐོར་ཏེ་འབེབས་པ་དང་ལུས་ཀྱི་གཡོན་ནེམ་ཞིང་གཡས་སུ་བལྟ། ༢ལ་གཡོན་
འཕར་བ་དང་བཅས་གོམ་རྐུན་བྱས་ཏེ་འབྲུབ་ཁུང་མདུན་དུ་རྐང་གཡས་བཏེག་
འབེབས་དང་བསྟུན་༣ལ་ཕྱག་མཚན་བཏབ་སྟེ། ༤ལ་རྐང་གཡོན་ཕྱིར་འཐེན། ༥༦ལ་
གཡས་སུ་ལག་གཉིས་འཕྱར་ཞིང་འགྱིངས་ནས། དེ་ནས་གཡས་བཏེག་པའི་འགྲོས་
གོང་ལྟར་བྱ། མཚམས་ཀྱི་བསྒྲལ་ལུགས་རྣམས་མཐོང་བརྒྱུད་ལྟར་བྱ་དགོས་པ་རྫོགས་
ནས། རྗེས་ཀྱི་བྱ་བ་གསུམ་ལས་དང་པོ་སྦིར་སྦྲམ་གྱི་རོལ་པ་༣གྱི་རྗེས་མར་ལངས་
ཏེ། དགུ་སྐོར་ཆུང་བ། གཡོན་གཡས་ཀྱི་ཛཾ་ནས། དགུ་སྐོར་འཛག་གཉིས་མ་༤དང་
བཞི་འགྲོས་༣རྗེས་༡༢ལ་རྐང་གཡོན་མདུན་དུ་འབེབས་རྣམས་བྲུབ་འཚམས་ལྟར་བྱ།
གཉིས་པ་སྟོབ་དབྱངས་ལ། ཧཱུཾ། ༤ངའི། ཕྱི། ཡའི། ནང་། གསང་ཞེས་པར་ལག་
གྱེན་བསྟན་མདུན་མཉམ། བའི་ལ་ལག་གཉིས་གཡས་སུ་འཕྱར་རྐང་རྟིང་གསིག་བྱ།
མཆོད། འོའ་ཞེས་པར་ལག་གཉིས་གཡོན་ཕྱོགས་གཞོལ་ནས། · པའ་ཞེས་པར་ལག་
གཉིས་གཡོན་ཕྱོགས་མཐོ་བར་བཏེག་ནས་སྟོབ་ཚུལ་བྱ་སྟེ། རྐང་གཡོན་རང་ས།
རྐང་གཡས་བརྐྱང་གི་རྟིང་པ་བཙུགས་ཏེ་རྐང་མགོ་བཏེག །སྤྱི་མགོ་ཅུང་ཟད་ཕབ།
གདོང་གཡས་སུ་བསྟན་ནས། རྒྱ་མའི། མཆོའ། འོས། ཚོགས། ཝའ། འའི། ཝའི།
དང་། ངའ། བའི། སེམས་བར་དེ་ཁ་རང་ས། ཀྱི་ལ་ལག་གཉིས་གཡོན་ཕྱོགས་
658

དཔལ་ཀུན་ཏུ་བཟང་པོའི་འཆམས་ཀྱི་བརྗེད་བྱང་ལྷའི་རོལ་གར། ༼༢༤༽
འཕྱར་རྐང་རྟིང་གསིག །འབུལ་འུལ་ལག་གཉིས་གཡས་སུ་གཞོལ་ནས། ལོ་ཞེས་
པར་ལག་གཉིས་གཡས་སུ་བཏེག་སྟེ་སྟོབ་ཚུལ་ལ་རྐང༌། ལག །སྤྱི། གདོང་རྣམས་
སྔ་མགོ་ལྡོག་ནས། བཞེས། ཡའི། སུའུ་རྣམས་ལ་རང་ས། གསོལ་ལ་རྐང་གཡོན་
མདུན་དུ་འདེགས་(༣༨བ)འཇོག་དང་། ལ་ཞེས་པར་རྐང་གཡས་བཏེག་ཙམ་བྱ། འའི་
རྐང་གཡོན་འགྲོ་ཕྱོགས་སུ་འདེགས་འཇོག་བྱས་ནས། ལའི་ལ་རྐང་གཡས་བཏེག་
ནས་བཞི་འགྲོས་༣བྱས་ཏེ། མདུན་༡༢ཞེས་པར་རྐང་གཡོན་ཕབ། ༢༢ལ་སླར་རྐང་
གཡོན་བཏེག་གཡོན་འཕར་ཏེ་ཕབ་གཡས་བཏེག །༤བརྡུང་གསུམ་ལ་གཡས་པས་
བརྩམས་ཏེ། རྩ་བའི་འཆམས་དཔལ་ཆེན་པོའི་སྟོབ་འཆམས་ལྟར་བྱས་ནས་༡༢ལ་
རྐང་གཡོན་མདུན་དུ་ཕབ་ནས། སྟོབ་དབྱངས་གཉིས་སྔ་མ་ཇི་ལྟ་བ་སྔ་ཕྱི་གོ་ལྡོག་
པ་རྫོགས་མཚམས་ཀྱི་གསོལ་ལ་རྐང་གཡས་མདུན་དུ་འདེགས་འཇོག་ནས། ཚིག་
ལྷད་གསུམ་དང༌། བཞི་འགྲོས་གསུམ་ཡང་སྔ་མ་གོ་ལྡོག་བྱས་ཏེ། ༡ལ་རྐང་གཡས་
མདུན་དུ་ཕབ། ༢༢ལ་སླར་རྐང་གཡས་འདེགས་འཇོག་བྱས། ༤ཚན་༣ལ་གཡོན་ནས་
བརྩམ་སྟེ་སྟོབ་འཆམས་བཞིན་ནོ། །དེ་ནས་༡ལ་རྐང་གཡོན་མདུན་དུ་ཕབ། ༢ལ་
གཡས་ཕྱིར་འཐེན་ཙམ། ༢རྗེས་མར་གཡོན་བཏེག་འཇོག་ནས། གཡས་ནས་བརྩམས་
པའི་བཞི་འགྲོས་གསུམ་མདུན་ཕྱོགས་སུ་བྱས་ཏེ། ༡༢ལ་རྐང་གཡོན་མདུན་དུ་ཕབ་
ནས་ཆེམ་བརྡུང་ཆུང་ངུར་བྱ། དེ་ནས་ཆེམ་རྒྱག་བཞི་ལ། དང་པོ་ལ་ལག་གཡས་
གཡས་ཕྱོགས་ནས་ནང་དུ་བསྐོར་ཏེ་ཕྱིར་བརྒྱང་བ་དང་མཉམ་དུ་རྐང་གཡས་ཕྱིར་
འཐེན། ༢པར་ལག་གཡོན་གཡོན་ཕྱོགས་ནས་ནང་དུ་བསྐོར་ཏེ་ཕྱིར་བརྒྱང་བ་དང་
མཉམ་དུ་རྐང་གཡོན་ཕྱིར་འཐེན། ཕྱི་མ་༢ལའང་དེ་ག་བལྡབ། དེ་ནས་ཕཊ་ཀྱིས་
བསྒྱུར། སྦྲམ་སྦིར་སྦྲམ་༣ལ་དང་པོ་ཡངས་པད། ༢པ་ལ་ལག་གཡས་སྟེང་དུ་འཕྱར།
༣པར་གཡས་སུ་གཞོལ། དེ་རྗེས་རོལ་གསུམ་གྱིས་རྗེས་མར་གཡས་སུ་གསིགས་ནས།
སྦིར་སྦྲམ་གྱིས་རོལ་མོ་ཐང་བརྡུང་ལ་རྐང་གཡས་བཏེག་གཡོན་འཕར་ཏེ་སྦིར་ལ་
འབེབས་པ་དང་བསྟུན་ལག་གཡས་མདུན་དུ་བརྐྱང་། རྐང་གཡོན་བཏེག་སྦྲམ་ལ་
659

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
"!
;,
གཡོན་འཕར་བ་དང་ལག་གཡས་དཀུར་བརྟེན། སྦིར་ལ་ལག་གཡོན་མདུན་བརྐྱང་
བ་དང་། སླར་རྐང་གཡས་འཕར་བའི་གཡོན་འབེབས། གཡས་བཏེགས་སྦྲམ་ལ་
གཡོན་འཕར་ཏེ་ལག་གཡོན་དཀུར་བརྟེན་པ་འདི་ལ་རྣམ་བཤད་འགྲོས་སམ་སྦར་
བསྣོལ་ཞེས་བྱ། འདི་གས་སྦྲུལ་ནག་འཁྱོག་འགྲོས་བྱས་ཏེ་འཆམས་ཁང་དུ་བརྡོག་
པའོ། །དེ་ལྟར་བསྐྱེད་རིམ་ཕྱག་རྒྱའི་གར་འཆམས་ཀྱི་རིམ་པ་མཐའ་དག་མ་ཚང་བ་
མེད་པར་བཤད་ཟིན་ཏོ། །སྤྱིར་བཟོ་ལ་ལུས་ངག་ཡིད་གསུམ་གྱི་བཟོ་གསུམ་དུ་སྟག་
ཚང་ལོ་ཙཱ་བ་སོགས་མཁས་པ་རྣམས་ཀྱིས་གསུངས་ལ། ཕྱག་རྒྱའི་གར་འཆམས་འདི་
ཉིད་ལ་ལུས་ངག་ཡིད་གསུམ་གྱི་བཟོ་གསུམ་ག་ཚང་བ་ཡིན་ཏེ། ལུས་ཀྱི་བཟོ་ནི་
མངོན་སུམ་དུ་གྲུབ་ཅིང༌། ངག་གི་བཟོ་ནི་གསང་སྔགས་ཀྱི་སྒྲ་གྲག་སྟོང་སྐྱེ་བ་མེད་
པའི་ཚུལ་དུ་བཟླ། ཡིད་ཀྱི་བཟོ་ནི་ལྷའི་བསྐྱེད་རིམ་གྱི་ང་རྒྱལ་གསལ་སྣང་དང་མ་
བྲལ་བས་སོ། །གསང་སྔགས་རྙིང་མ་ལ་ཞི་ཁྲོ་སྒྱུ་འཕྲུལ་དང་། སྒྲུབ་ཆེན་བཀའ་
བརྒྱད། རིག་འཛིན་བླ་མའི་དཀྱིལ་འཁོར། བསྟན་སྲུང་ཆོས་སྐྱོང་གི་སྐོར་སོགས་ལ་
འཆམས་ཀྱི་རིམ་པ་རྣམ་གྲངས་མང་ཞིང་། ཁྱད་པར་གུ་རུ་རིན་པོ་ཆེ་ཆོས་ཀྱི་དབང་
ཕྱུག་དང་། འབྲི་ཁུང་ཞབས་དྲུང་རིན་ཅེན་ཕུན་ཚོགས་སོགས་གཏེར་བཏོན་མང་
པོ་ཞིག་གིས་མནལ་ལམ་བཟུང་ནས་ཟངས་མདོག་དཔལ་རིར་བྱོན་ཏེ། དེར་གར་
འཆམས་མཛད་ཀྱི་འདུག་པ་རྣམས་གཟིགས་པ་ལ་བརྟེན། ལུས་འགྱུར་གྱི་རིམ་པ་
མང་དུ་འདུག་པའང་ངོ་མཚར་བའི་གནས་སུ་སྣང་ཞིང་། བཀའ་བརྒྱད་བྱེ་བྲག་པ་
ཕུར་པའི་འཆམས་འཁོན་ཀླུའི་དབང་པོ་སྲུངས་ནས་ཉེ་བར་བརྒྱུད་དེ་དཔལ་ལྡན་
ས་སྐྱ་པ་ཡབ་སྲས་(༣༩བ)ཀྱི་ཕྱག་ལེན་དུ་ཉེ་བར་བསྟར་བ། མཁྱེན་བརྩེ་ནུས་པའི་
བདག་ཉིད་ཆོས་ཀྱི་རྗེ་དཔལ་ལྡན་བླ་མ་དམ་པའི་གསུང་རྒྱུན་ཇི་ལྟ་བར་མཆོད་
དཔོན་ཤེས་རབ་སྣང་བས་བཀོད་པའི་ལུས་འགྱུར་སྣང་བའི་ལུགས་བཞིན་གནམ་
བསྐོས་རྒྱལ་པོའི་ཕོ་བྲང་སྣེའུ་སྡོང་རྩེར་ས་སྐྱོང་ཐམས་ཅད་མཁྱེན་པ་གྲགས་པ་འབྱུང་
གནས་དང་། དཀོན་གཉེར་དཔོན་རིན་པོ་ཆེ་ཀུན་བཟང་རྩེ་བ་རྣམས་ཀྱི་ཕྱག་བཞེས་
660

དཔལ་ཀུན་ཏུ་བཟང་པོའི་འཆམས་ཀྱི་བརྗེད་བྱང་ལྷའི་རོལ་གར། ༼༢༤༽
སུ་མཛད་པ་དག་རང་ཉིད་ཀྱིས་སྦྱངས་ཤིང་ཉམས་སུ་མྱོང་བ་ཡི་གེར་བཀོད་པ་ཡིན་
ནོ། །ས་སྐྱ་ནས་བདག་པོ་སྔགས་འཆང་ཆེན་པོས་ཕུར་པ་སྨད་ལས་ཀྱི་འཆམས་ལ་
དུར་ཁྲོད་བདག་པོའི་འཆམས་བཅུག་ནས་གཟིགས་མོ་འབུལ་ཕྱིར་ངེད་རང་གི་བློ་
ལ་ཤར་ནས་བྱས་གསུང་བ། བདག་ཆེན་པ་འཕྲེང་པོ་གཏེར་བཏོན་པའི་ལུང་བསྟན་
ན་སློབ་དཔོན་བཻ་རོ་ཙ་ནའི་སྤྲུལ་པར་བསྟན་ཡོད་འདུག་པས་དམ་པའི་གཟིགས་
སྣང་ལ་ཤར་བ་དག་ཁུངས་དང་འབྲེལ་བའི་གནས་ཡིན་ཤས་ཆེ་ནའང་། གོང་མའི་
ཕྱག་ལེན་ལ་མེད་པ་གསར་དུ་བཅུག་པ་འབྲེལ་མ་ཆགས་ཤིང༌། གཟིགས་མོ་འབུལ་
ཕྱིར་གསུང་བ། དིང་སང་གསང་སྔགས་ཀྱི་ཕྱག་ལེན་སོགས་མི་ཤེས་པར་ལྟོ་ཕྱིར་དུ་
སྣང་བ་ལ་གང་ཤར་གྱི་འཆམས་བྱས་ནས་གཞན་མགོ་བསྐོར་བ་རྣམས་ཀྱི་ངང་ཚུལ་
ལ་བརྟེན། འཆམས་ལྟད་མོ་དང་རྩེད་མོ་ལྟ་བུ་ཡིན་སྙམ་པའི་ཕལ་ཚིག་ཤོར་འདུག་
པས་རྫོབ་རྟགས་ཀྱི་གསུང་དུ་འདུག་གོ། །ལུས་ནི་ལྷ་ཡི་རྣམ་འགྱུར་རོལ་གར་ཅན། །
ངག་ནི་གསང་སྔགས་དབྱར་རྔ་ལྟ་བུར་སྒྲོལ། །ཡིད་ནི་བསྐྱེད་རྫོགས་ཟུང་འཇུག་
ཏིང་འཛིན་ཅན། །ཚད་ལྡན་རིག་སྔགས་འཆང་བ་དེ་རྨད་བྱུང༌། །དྲི་མེད་རྒྱུད་སྡེའི་
ཕྱག་ལེན་ཇི་བཞིན་དུ། །ཆད་མེད་རིགས་འཛིན་ཚོགས་ལ་ཉེར་འོངས་པའི། །སྔོན་
མེད་འཆམས་ཀྱི་ལུས་འགྱུར་གསལ་(༤༠ན)བྱེད་འདི། །འཁྲུལ་མེད་ཀུན་བཟང་རྩེ་བའི་
ལུགས་སྲོལ་ཡིན། །ཚད་ལྡན་ལག་ལེན་བོར་ནས་རང་བཟོ་ཡི། །གང་ཤར་ཁྲོམ་གྱི་
དབུས་སུ་འཆམས་པ་རྣམས། །གསང་ཆེན་བསྟན་པ་ཉམས་པའི་བྱེད་པོ་རུ། །གཞན་
འཕྲུལ་དབང་བྱེད་གནས་ནས་འོངས་མིན་ནམ། །དེ་ཕྱིར་འགོང་པོའི་གདོན་གྱིས་
མ་ཟིན་པའི། །རྣམ་དཔྱོད་ལྡན་རྣམས་སྔོན་བྱོན་དམ་པ་ཡི། །རིང་ལུགས་ཉམས་པ་
མེད་ལ་བསླབས་བྱས་ནས། །རང་གཞན་དོན་གཉིས་ལྷུན་གྱིས་གྲུབ་པར་བྱོས། །དེ་
ལྟར་ཆེར་འབད་དགེ་ཚོགས་ཡིད་བཞིན་དབང༌། །བསམས་དོན་ལྷུན་གྱིས་གྲུབ་པའི་
རྒྱལ་མཚན་རྩེར། །བཀོད་པའི་མཐུ་ཡིས་གར་ཐིག་དབྱངས་ལ་སོགས། །གསང་ཆེན་
བསྟན་པའི་ཕྱག་ལེན་རྒྱས་གྱུར་ཅིག །ཅེས་དཔལ་ཀུན་ཏུ་བཟང་པོའི་འཆམས་ཀྱི་
661
:

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
བརྗེད་བྱང་ལྷའི་རོལ་གར་ཞེས་པ་འདི་ཡང་རྣམ་པར་རྒྱལ་བའི་ཕན་བདེ་ལེགས་
བཤད་གླིང་པ་སོགས་རིག་སྔགས་འཆང་བའི་འདུས་པའི་སྡེ་དུ་མ་ལ་ཕན་པར་བསམ་
པའི་བློས། ཟ་ཧོར་གྱི་བནྡེ་ངག་དབང་བློ་བཟང་རྒྱ་མཚོ། མིང་གཞན་བླ་མེད་རྡོ་རྗེ་
རྩལ་དུ་འབོད་པས་མེ་ཕག་ཧོར་ཟླ་བཞི་པའི་ནང་དུ་འགོ་བཙུགས་ཏེ། རྩ་འཆམས་
ཡོངས་སུ་རྫོགས་པ་དང་། བྲུབ་འཆམས་ཀྱི་ཕལ་ཆེར་གྲུབ་སྐབས་རྣམ་གཡེང་གི་
ཁོལ་པོར་སོང་ནས་འཕྲོ་ལུས། དེ་ནས་ས་གླང་ནང་དུ་ཕོ་བྲང་པོ་ཏ་ལར་སྣེའུ་སྡོང་
རྩེ་ནས་ཞབས་དྲུང་རིན་པོ་ཆེ་མ་ཆེན་ཕེབས་སྐབས། སྤྱན་ལམ་དུ་ཕབ་ནས་ཞུས་
དག་གནང་ཞིང་། སླར་ཕོ་བྲང་གོང་རི་དཀར་པོའི་དཀོན་གཉེར་དབོན་དགེ་སྟེང་
བླ་མ་བྱམས་པ་ཀུན་དགའ་འབྱུང་གནས་ཀྱིས་ཞུས་དག་དང༌། ཅུང་ཟད་ལུས་པ་
རྣམས་གོང་དང་ཆ་མཚུངས་སུ་ཡི་གེར་བཀོད་བཅུག་པའི་མཇུག་སྡོམ་དང་བཅས་
ཡོངས་སུ་རྫོགས་པར་ཆུ་འབྲུག་ནག་པ་ཟླ་བའི་རྒྱལ་བ་གསུམ་པའི་ཚེས་ལ་དགའ་
ལྡན་ཕོ་བྲང་དུ་བཀོད་པ་སིདྡྷི་རསྟུ༎ ༎
662

ས